CELEX: C2004/262/62
Language: et
Date: 2004-10-23 00:00:00
Title: Kohtuasi T-275/04: Ühingu Aries Meca 7. juuli 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/32
            
         Ühingu Aries Meca 7. juuli 2004 hagi Euroopa Ühenduste Komisjoni vastu
   (Kohtuasi T-275/04)
   (2004/C 262/62)
   Kohtumenetluse keel: prantsuse
   Ühing Aries Meca, asukoht Poissy (Prantsusmaa), esitas 7. juulil 2004 Euroopa Ühenduste Esimese Astme Kohtusse hagi Euroopa Komisjoni vastu. Hageja esindajad on advokaadid Jean-Paul Poulain ja Jean-Emmanuel Kuntz.
   Hageja palub esimese astme kohtul:
   
               —
            
            
               tühistada komisjoni 16. detsembri 2003. aasta otsus, mille artikliga 1 tunnistas komisjon ebaseaduslikuks korra, millega nähakse ette täielik maksuvabastus äriühingutele, kes on omandanud finantsraskustes ettevõtte;
            
         
               —
            
            
               tühistada komisjoni 16. detsembri 2003. aasta otsus, mille artikliga 5 tegi komisjon korralduse, et CGI (üldise maksu- koodeksi) artikli 44 septies alusel antud abi tuleb finantsraskustes ettevõtte omandamise eesmärgil loodud äriühingutelt tagasi saada;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesoleva kohtuasja esemeks olev otsus on sama, mis on vaidlustatud kohtuasjas T-273/04: Brandt Industries v. Komisjon.
   Käesoleva kohtuasja hageja ARIES MECA on äriühing, kes sai pärast ARIES SAS'i omandamist kasu vaidlustatud otsuses viidatud üldise maksukoodeksi sätetest. Selle tühistamise nõue tugineb kahele õiguslikule põhjendusele: rikutud on nii EÜ asutamislepingu artiklit 253 kui ka nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, (1) artiklit 14.
   
      (1)  EÜT L 83, 27.3.1999, lk 1.